Timetti tamaziɣt am nettat am tmettiyin-nniḍen, tefka azal d ameqran i tsekla, xas akken tasekla tamaziɣt d tin yegman deg timawit, maɛna yusa-d wakkud deg wacu terfed iman-is, tezger ɣer tira. Yerna d yiwet n tsekla anida ugten-t deg-s tewsatin, am t-id n tesrit akked tmedyazt, yal yiwet deg-sent tebḍa ɣef waṭas n leṣnaf, ma nenna-d tasrit : ihi ad d-nini : tamacahut, taqsit, tumgist akked yinzan d leɛun. Tamedyazt seg tama-nniḍen, ad naf deg-s : tamedyazt n tyemmat, tamedyazt n tegrawla, tamedyazt n lfuruḥ akked tedyanit.